Diari Oficial de la Generalitat Valenciana


Sumari del DOGV 8924, del 13-10-2020 (2020/8218)

RESOLUCIÓ de 6 d'octubre de 2020, de la Conselleria d'Hisenda i Model Econòmic per la qual s'autoritza una transferència de crèdit de capítol 4 al 2 en el programa 431.40, Emergència habitacional i funció social, de la Vicepresidència Segona i Conselleria d'Habitatge i Arquitectura Bioclimàtica, per import de 600.000 euros (Exp.14.008/20-109).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8924

Data del DOGV
:   13-10-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/8218


Data del document
:   06-10-2020

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 6 d'octubre de 2020, de la Conselleria d'Hisenda i Model Econòmic per la qual s'autoritza una transferència de crèdit de capítol 4 al 2 en el programa 431.40, Emergència habitacional i funció social, de la Vicepresidència Segona i Conselleria d'Habitatge i Arquitectura Bioclimàtica, per import de 600.000 euros (Exp.14.008/20-109). [2020/8218]  
La Vicepresidència Segona i Conselleria d'Habitatge i Arquitectura Bioclimàtica, a fi de continuar desenvolupant les mesures previstes en la Llei 2/2017 per la funció social de l'habitatge i, en col·laboració amb les entitats locals de la Comunitat, té prevista la implantació i desenvolupament d'un projecte d'innovació consistent en l'experimentació d'un cas pilot per a la creació de la futura xarxa d'oficines XALOC (Xarxa d'administracions locals i comarcals d'habitatge), amb servei de finestreta única en matèria d'habitatge, rehabilitació d'edificis i regeneració urbana de la Comunitat Valenciana, habilitant les entitats locals per a l'acompliment de les activitats del programa XALOC, mitjançant encàrrecs de gestió, a l'empara de l'article 11 de la Llei 40/2015, d'1 d'octubre de règim jurídic del sector públic, que s'instrumentaran mitjançant la subscripció dels corresponents convenis singulars.  
  
D'altra banda, en l'annex de transferències i subvencions corrents del mateix programa s'inclou la línia de subvenció de concurrència competitiva S8263 «Llei de la funció social de l'habitatge. Mediació i col·laboració institucional», que per diverses circumstàncies no es podrà executar en aquest exercici i haurà d'abordar-se en exercicis successius, ja que l'actual crisi sanitària ha fet que actuacions previstes s'hagen vist desplaçades davant la necessitat d'escometre mesures urgents per a pal·liar i minimitzar el seu efecte, centrant l'esforç en la concessió d'ajudes per al pagament del lloguer i per a incrementar les solucions habitacionals disponibles.  
Considerant això, i per no ser suficient l'actual dotació del capítol 2 del programa 431.40, Emergència habitacional i funció social, per a atendre les despeses derivades dels convenis que puguen subscriure's per a la posada en funcionament de l'esmentada Xarxa Xaloc, per part de la Vicepresidència Segona i Conselleria d'Habitatge i Arquitectura Bioclimàtica es planteja la necessitat d'incrementar-lo en 600.000 euros mitjançant la transferència d'aquest mateix import del capítol 4, línia S8263.  
A aquest efecte, i d'acord amb el que es disposa en els articles 21 i 24 de la Llei 10/2019, de pressupostos de la Generalitat per a l'exercici 2020, aquesta Conselleria d'Hisenda i Model Econòmic adopta la següent resolució:  
  
Primer  
S'autoritza una minoració de crèdit en l'aplicació 78.74.39.590.82.2 per import de 600.000 euros, derivada de minorar la dotació de la línia de concurrència competitiva S8263 «Llei de la funció social de l'habitatge. Mediació i col·laboració institucional», de l'annex de transferències i subvencions corrents del programa, d'acord amb el detall següent:  
  
Segon  
S'autoritza un augment de crèdit en l'aplicació 52.31.24.201.50.5, per import de 600.000 euros.  
  
València, 6 d'octubre de 2020.- El conseller d'Hisenda i Model Econòmic: Vicent Soler i Marco.